Dame i gospodo, poštovane kolegice i kolege, predstavnici Savjeta ministara BiH, međunarodne zajednice, poštovani predstavnici medija, srdačno vas pozdravljam i otvaram 36. sjednicu Doma naroda Parlamentarne skupštine BiH. Uvaženi delegati konstatujemo da na sjednici prisustvuje ukupno 12 delegata od kojih 2 iz bošnjačkog naroda, 5 iz hrvatskog i 5 iz srpskog naroda. Delegati Sulejman Tihić, Nermina Kapetanović i Hasan Bećirović nisu u mogućnosti da prisustvuju sjednici Doma naroda. Koristeći član 61. Poslovnika Doma naroda moramo da konstatujemo da nemamo potreban kvorum za održavanje sjednice Doma naroda, a napominjem da kvorum čine 9 delegata uz uslov da su prisutna najmanje 3 bošnjačka, 3 hrvatska i 3 srpska delegata, kao i činjenicu da se na početku svake sjednice i prije glasanja predsjedavajući utvrđuje da li ima kvoruma ili nema i da o tome obavještava Dom. Koristeći poslovničku obavezu konstatujemo da nemamo neophodan kvorum za održavanje sjednice i istovremeno vas obavještavam da ćemo na sjednici Kolegijuma u narednim danima definisati termin nastavka 36. sjednice Doma naroda. Isto tako koristim priliku da svim delegatima koji su dobili prjeteće poruke e-mailom ili elektronskom poštom izrazim stav Kolegijuma da ćemo o tome obavjestiti nadležne policijske agencije u BiH, Obavještajno-bezbjednosnu agenciju i tražiti od njih hitnu reakciju. Nastavak sjednice će biti na osnovu donesene odluke Kolegijuma i ja vas molim za razumijevanje i bićete blagovremeno informisani o nastavku 36. sjednice Doma naroda. Hvala. Sjednica prekinuta u 11:32 sati.